La Biblioteca Central de Gandia acull l'exposició tèxtil de 'Les Arpilleres'
07 juliol 2021

## La Biblioteca Central de Gandia acull l'exposició tèxtil de 'Les Arpilleres'07 juliol 2021Última actualització: 07 juliol 2021

![](../gestion/img/59712f2080b3e83b88b19a22a623a7181c23c867d3c734a1b868282b50aa888c.jpg)  
  

La regidora de Benestar Social, Carmen Fuster, va visitar el Claustre de la Biblioteca Central de Gandia per a obrir l'exposició de 'Les Arpilleres' i conéixer les seues creadores, una iniciativa impulsada per aquesta àrea de l'Ajuntament de Gandia a través del programa municipal 'Barris Inclusius', que ha consistit en uns tallers on dones dels barris de Beniopa-Plaça El·líptica, Corea Raval i Grau han confeccionat 32 obres d'aquest tèxtil per a expressar les seues emocions i inquietuds.

Les arpilleres representen una "metodologia de treball que utilitza l'art com mitja d'expressió que genera un espai de confiança i coneixement mutu enfocat a establir llaços comunitaris i llaços de suport", ha destacat Fuster, qui ha explicat que la mostra artística plasma tot el que elles han sentit, totes les pors que han tingut, eixe retrobar-se amb si mateixes".

La responsable de Benestar Social ha convidat a tota la ciutadania a visitar aquesta exitosa exposició que es podrà visitar fins al 27 d'agost al Claustre de la biblioteca.